El parc infantil del Gran Teatre de Paterna ja té nou disseny després de la votació popular
11/07/2016

# El parc infantil del Gran Teatre de Paterna ja té nou disseny després de la votació popular

[![Parque Huertos](/images/noticias/2016/07/parque-huertos.jpg)](/images/noticias/2016/07/parque-huertos.jpg)

11.07.2016

Els ciutadans de Paterna han triat el disseny del parc infantil que es construirà en la Plaça Exèrcit Español enfront del Gran Teatre, després de les votacions en les quals han participat un total de 380 veïns i veïnes i en les quals s'ha apostat pel parc de ‘La Formiga’.

Les votacions, que es van obrir al públic el passat 24 de juny a través d'internet, han donat com a guanyador el disseny de temàtica silvestre i que té a una formiga com a element de jocs principal, amb un total de 254 vots enfront dels 126 veïns que es van decantar pels dissenys basats en la vida marina.

A aquestes votacions cal afegir les que l'Ajuntament va realitzar presencialment enfront del Teatre i en les quals van participar més de 150 veïns. Aquesta enquesta també va donar com a guanyadora la primera opció amb 110 vots enfront dels 30 que els ciutadans van dipositar en les urnes.

La regidora d'Infraestructures i Medi ambient, Nuria Campos, ha confirmat que “ja està oberta una nova enquesta a través d'internet per a votar el redissenye del parc infantil de la plaça dels Horts i divendres que ve 15 de juliol, instal•larem una carpa en la pròpia plaça perquè els veïns puguen també votar presencialment”.

Aquesta nova remodelació forma part del pla de millores de les zones infantils que tenen com a objectiu “millorar les instal•lacions de jocs dels diferents barris de Paterna, perquè siguen segures, adaptades i actuals”.